Ongewone verloofring maak wyd opslaeCarlee Alisan Leifkes se ongewone verloofring. Foto: Facebook Dit is nie ŉ blink diamant wat bo-op Carlee Alisan Leifkes se verloofring skitter soos ŉ mens sal verwag nie, maar eerder haar verloofde, Lucas Unger, se verstandtand! Leifkes het ŉ foto van die unieke ring gedeel met die woorde, “So opgewonde om met my beste vriend te trou, die man wat weet dat ŉ verstandtand vir my meer beteken as ŉ diamant. Ons was nog nooit die tradisionele paartjie nie, waarom sal ons nou begin?” ABC News berig díe ongewone paartjie het gedurende Halloween-vieringe in Kalifornië in die VSA verloof geraak. Die paartjie het glo saam op die idee vir die ring besluit ŉ paar weke voor die amptelike verlowing saam met Leifke se familie en vriende. Carlee Leifkes en haar verloofde, Lucas Unger. Foto: Facebook George Boshaura van Bridwell Diamonds and Jewelry in Los Angeles het die ring ontwerp en gesê dit is die eerste keer in sy 30 jaar in die bedryf dat hy ŉ ring uit ŉ verstandtand maak. Die paartjie gaan op 21 November in Las Vegas afhaak.